সাঁওতালি সাহিত্য (সাঁওতালি: ᱥᱟᱱᱛᱟᱲᱤ ᱥᱟᱶᱦᱮᱫ) বলতে বোঝায় সাঁওতালি ভাষায় রচিত সাহিত্যকর্ম, যা মূলত সাঁওতাল জনগোষ্ঠীর ভাষা। এই ভাষায় ভারত, বাংলাদেশ, নেপাল এবং ভুটানের সাঁওতালরা কথা বলে থাকে। এটি ভারতের ২২টি তফসিলভুক্ত ভাষার একটি এবং এটি একটি নিজস্ব লিপিতে লেখা হয়, যার নাম অলচিকি লিপি।    সাঁওতালি সাহিত্য মূলত দুই ধরনের শৈলীতে রচিত হয়— ᱠᱟᱹᱛᱷᱱᱤ (কাঠনি—গদ্য) এবং ᱜᱟᱹᱛᱷᱱᱤ (গাঠনি—পদ্য)। ঐতিহাসিক বিকাশের দিক থেকে এটি দুইটি প্রধান ধারায় বিভক্ত, যা সময়কাল অনুসারে নির্ধারিত—     রড় সাঁহেদ (ᱨᱚᱲ ᱥᱟᱶᱦᱮᱫ) — অষ্টাদশ শতাব্দীর পূর্ববর্তী এবং ঐ শতাব্দী পর্যন্ত সময়। এই যুগে মৌখিক সাহিত্যের প্রশংসায় রচিত কবিতা ও গল্প প্রাধান্য পেয়েছিল।    অল সাঁহেদ (ᱚᱞ ᱥᱟᱶᱦᱮᱫ) — উনবিংশ শতাব্দী থেকে পরবর্তী সময়। এই সময়ে সৃজনশীল লেখা ও সমৃদ্ধ সাহিত্যকর্মের বিকাশ ঘটে।    সাঁওতালি লাতিন বর্ণমালা উনবিংশ শতাব্দীর ৯০-এর দশকে নরওয়েজীয় মিশনারি পল ওলাফ বোডিং তৈরি করেন। এখনো কিছু সাঁওতাল, বিশেষ করে নর্দার্ন ইভানজেলিকাল লুথেরান চার্চ এর সদস্যরা এই বর্ণমালা ব্যবহার করেন। ওল চিকি লিপি ১৯২৫ সালে পণ্ডিত রঘুনাথ মুর্মু আবিষ্কার করেন।   ঐতিহাসিক বিকাশ  সাঁওতালি সাহিত্যের শিকড় প্রাচীন যুগের, যখন এর প্রচলন ছিল মূলত মৌখিক রূপে। সাঁওতাল সম্প্রদায়ের সমৃদ্ধ মৌখিক সাহিত্য ঐতিহ্যের মধ্যে রয়েছে লোককথা, গান এবং পুরাণ, যা প্রজন্মের পর প্রজন্ম ধরে প্রচলিত। সাঁওতালি ভাষায় সর্বপ্রথম লিখিত সাহিত্য রচনা উনবিংশ শতাব্দীর শেষভাগ এবং বিংশ শতাব্দীর শুরুর দিকে দেখা যায়, যা  খ্রিস্টান মিশনারি এবং সাঁওতাল বুদ্ধিজীবীদের প্রচেষ্টায় সম্ভব হয়েছিল।    প্রাথমিক প্রভাব  খ্রিস্টান মিশনারিরা সাঁওতালি সাহিত্যের লিখিত রূপের বিকাশে অত্যন্ত গুরুত্বপূর্ণ এবং স্থায়ী ভূমিকা পালন করেন। সাঁওতালি ভাষায় লেখা প্রথম বই ছিল বাইবেলের অনুবাদ, যা ১৮৯৫ সালে নরওয়েজীয় মিশনারি লার্স ওলসেন স্ক্রেফস্রুদ প্রকাশ করেন। এর পর আরও অনেক মিশনারি এবং সাঁওতাল পণ্ডিত একযোগে সাঁওতালি সাহিত্যের ধারাবাহিক বিকাশে উল্লেখযোগ্য অবদান রাখেন।   সাহিত্যিক ধরণ    thumb|উত্তর উড়িষ্যা বিশ্ববিদ্যালয় এর গ্রন্থাগারে সাঁওতালি বই   সাঁওতালি সাহিত্যে রয়েছে নানা রকমের ধরণ— কবিতা, গদ্য, নাটক এবং লোকসাহিত্য। এই ঐতিহ্যবাহী সাঁওতালি সাহিত্য সমৃদ্ধ লোককথা, নাটক, গান পুরাণ ও কিংবদন্তির ভাণ্ডার, যা প্রজন্মের পর প্রজন্ম মৌখিকভাবে প্রচারিত ও প্রসারিত হয়েছে। এই মৌখিক ঐতিহ্য এখনো সমকালীন সাঁওতালি সাহিত্যে প্রভাব বিস্তার করে চলেছে।  উল্লেখযোগ্য ব্যক্তিত্ব     টুরিয়া চাঁদ বাস্কে    দময়ন্তী বেসরা (জন্ম ১৯৬২)    শ্যাম সুন্দর বেসরা (জন্ম ১৯৬১)    গঙ্গাধর হাঁসদা (জন্ম ১৯৫৮)    রূপচাঁদ হাঁসদা    সুচিত্রা হাঁসদা (জন্ম ১৯৮৩)    সালগে হাঁসদা (জন্ম ১৯৮৯)    অর্জুন চরণ হেম্ব্রম (জন্ম ১৯৫২)    কালী চরণ হেম্ব্রম (জন্ম ১৯৬০)    অঞ্জলি কিস্কু (জন্ম ১৯৯২)    জমাদার কিস্কু (জন্ম ১৯৪৯)    সারদা প্রসাদ কিস্কু (জন্ম ১৯২৯)    সোমাই কিস্কু (জন্ম ১৯৫৯)    গোবিন্দ চন্দ্র মাজি (জন্ম ১৯৫৬)    আদিত্য কুমার মান্ডি (জন্ম ১৯৭৪)    জবা মুর্মু    রবীন্দ্রনাথ মুর্মু (জন্ম ১৯৬৭)    রঘুনাথ মুর্মু (১৯০৫–১৯৮২)    রানি মুর্মু (জন্ম ১৯৮৮)    সাধু রামচাঁদ মুর্মু    ঠাকুর প্রসাদ মুর্মু (১৯৩১–২০১৮)    হাঁসদা সোভেন্দ্র শেখর (জন্ম ১৯৮৩)    গোমস্তা প্রসাদ সোরেন (জন্ম ১৯৪৩)    খেরওয়াল সোরেন (জন্ম ১৯৫৭)    বাপি টুডু (জন্ম ১৯৯৮)    মাইনা টুডু (জন্ম ১৯৮৪)    মাজি রামদাস টুডু (১৮৫৪–১৯৫১)    রবিলাল টুডু (জন্ম ১৯৪৯)    তালা টুডু (জন্ম ১৯৭২)   স্বীকৃতি ও প্রভাব    সাঁওতালি ভাষা ২০০৩ সালে ভারতের সংবিধানের বিরানব্বইতম সংশোধনী আইন অনুযায়ী স্বীকৃতি লাভ করে,  এবং ২০০৪ সালে সাহিত্য অকাদেমি কর্তৃক আনুষ্ঠানিকভাবে স্বীকৃতি পায়। তথ্যসূত্র  বিষয়শ্রেণী:সাঁওতালি ভাষা